CELEX: C2007/095/28
Language: da
Date: 2007-04-28 00:00:00
Title: Sag C-52/07: Anmodning om præjudiciel afgørelse indgivet af Marknadsdomstolen (Sverige) den 6. februar 2007 — Kanal 5 Ltd og TV 4 AB mod Föreningen Svenska Tonsättares Internationelle Musikbyrå (STIM)

28.4.2007   
            
            
               DA
            
            
               Den Europæiske Unions Tidende
            
            
               C 95/17
            
         Anmodning om præjudiciel afgørelse indgivet af Marknadsdomstolen (Sverige) den 6. februar 2007 — Kanal 5 Ltd og TV 4 AB mod Föreningen Svenska Tonsättares Internationelle Musikbyrå (STIM)
   (Sag C-52/07)
   (2007/C 95/28)
   Processprog: svensk
   Den forelæggende ret
   Marknadsdomstolen
   Parter i hovedsagen
   
      Sagsøger: Kanal 5 Ltd og TV 4 AB
   
      Sagsøgt: Föreningen Svenska Tonsättares Internationelle Musikbyrå (STIM) Weber
   Præjudicielle spørgsmål
   
               A)
            
            
               Skal artikel 82 EF fortolkes således, at en praksis, hvorefter en ophavsretsorganisation, som har en faktisk monopolstilling i en medlemsstat, i forhold til kommercielle tv-kanaler anvender eller påtvinger en vederlagsmodel for retten til at tilgængeliggøre musik i tv-udsendelser rettet til almenheden, som indebærer, at vederlaget beregnes som en andel af tv-kanalernes indtægter fra sådanne tv-udsendelser rettet til almenheden, udgør misbrug af en dominerende stilling?
            
         
               B)
            
            
               Skal artikel 82 EF fortolkes således, at en praksis, hvorefter en ophavsretsorganisation, som har en faktisk monopolstilling i en medlemsstat, i forhold til kommercielle tv-kanaler anvender eller påtvinger en vederlagsmodel for retten til at tilgængeliggøre musik i tv-udsendelser rettet til almenheden, som indebærer, at vederlaget beregnes som en andel af tv-kanalernes indtægter fra tv-udsendelser rettet til almenheden, når der ikke foreligger en klar forbindelse mellem indtægterne og det, som ophavsretsorganisationen leverer, nemlig tilladelse til fremførelse af ophavsretsbeskyttet musik — hvilket ofte er tilfældet ved f.eks. nyheds- og sportsudsendelser samt når indtægterne stiger på grund af udvikling af programoversigter, investeringer i teknik og kundetilpassede løsninger — udgør misbrug af en dominerende stilling?
            
         
               C)
            
            
               Påvirkes besvarelsen af spørgsmål A eller B af den omstændighed, at det er muligt at identificere og kvantificere både den fremførte musik og seertallene?
            
         
               D)
            
            
               Påvirkes svaret af spørgsmål A eller B af den omstændighed, at vederlagsmodellen (indtægtsmodellen) ikke anvendes på en tilsvarende måde i forhold til public service-selskaber?